নেপোলিয়ন বোনাপার্ট
নেপোলিয়ন বোনাপার্ট (, উচ্চারণ নাপোলেওঁ বোনাপার্ত), (জন্ম:১৫ই আগস্ট, ১৭৬৯; এজাক্সিউ, করসিকা, মৃত্যু:৫ই মে, ১৮২১; সেন্ট হেলেনা) ছিলেন ফরাসি বিপ্লবের সময়কার একজন জেনারেল। তিনি ফরাসি প্রজাতন্ত্রের প্রথম কনসল ( First Consul ) ছিলেন। তিনি নেপোলিয়ন ১ নামে ১১ নভেম্বর, ১৭৯৯ থেকে ৬ এপ্রিল ১৮১৪ পর্যন্ত ফ্রান্সের সম্রাট ছিলেন এবং পুনরায় ১৮১৫ সালের ২০ মার্চ থেকে ২২ জুন পর্যন্ত স্বল্প সময়ের জন্য ফ্রান্সের সম্রাট ছিলেন। তিনি ইতালির রাজাও ছিলেন। এছাড়া তিনি সুইস কনফেডারেশনের মধ্যস্থাকারী এবং কনফেডারেশন অফ রাইনের রক্ষকও ছিলেন।
পল পট
পলপট (/pɒl pɒt/; Khmer: ប៉ុល ពត; জন্ম: ১৯ মে ১৯২৫ - মৃত্যু: ১৫ এপ্রিল ১৯৯৮) ছিলেন কম্বোডিয়ার খেমাররুজ দলের নেতা। তিনি দলটির নেতৃত্বে ছিলেন ১৯৬৩ সাল থেকে ১৯৯৭ সাল পর্যন্ত। তার দল রাজধানী নমপেন দখল করলে ১৯৭৫ সালে তিনি কম্বোডিয়ার শাসনক্ষমতা লাভ করেন এবং ১৯৭৯ সালে পার্শ্ববর্তী ভিয়েতনাম কর্তৃক ক্ষমতা থেকে উৎখাত হন। পলপট অত্যন্ত নিষ্ঠুর ছিলেন এবং তার চার বছরের শাসনকালে কম্বোডিয়ার ৮০ লাখ জনগোষ্ঠীর ১০ থেকে ৩০ লাখের মত লোক মারা যায়।